Zilele trecute, polițiștii Secției 6 Poliție Rurală Crasna au depistat și încarcerat un bărbat în vârstă de 38 de ani, din Pericei. Pe numele acestuia, Judecătoria Șimleu Silvaniei a emis un mandat de executare a unei pedepse privative de libertate, fiind condamnat la aproape patru ani și jumătate de închisoare de închisoare, în regim de detenție, pentru săvârșirea de infracțiuni contra patrimoniului. Cel în cauză a fost introdus în Centrul de Reținere și Arestare Preventivă al Inspectoratului de Poliție Județean Sălaj, urmând a fi transferat la penitenciar, în vederea executării pedepsei la care a fost condamnat.